সেখানে যদি আমার ভালোবাসার মানুষটি একটু ঘ্যানঘ্যানে হয়, একটু কল্পনা বিলাসী হয়, একটু দাবি দাওয়া বেশি থাকে তবে সে স্মার্ট নয়। এই স্মার্ট বাজারে যখন সবাই এতো আবেগ-বর্জিত সেখানে আন-স্মার্ট ন্যাকা-বোকা প্রেমে কি লাভ। বিশেষত যেখানে প্রেমটাই এতো সহজলভ্য। বিভিন্ন সোশ্যাল নেটওয়ার্ক সাইট আছে যেখানে সহজেই প্রেমে পরা যায়। তাই থেমে চলা মুশকিল। মাঝে মাঝে এসবের মধ্যে থেকে নিজের গা থেকে কেমন একটা ডাইনোসর মার্কা গন্ধ আসে। ভাবি আমি কি বিলুপ্ত হচ্ছি, নাকি হয়ে গেছি বুঝতে পারছি না। এই চমৎকার মুখ দেখানো সভ্যতায় আমি এক স্বেচ্ছা নির্বাসন নেওয়া নাবিক।